תום נשר

תום נשר (נולדה ב-17 בדצמבר 1996) היא במאית, תסריטאית ועיתונאית ישראלית. בעבר שימשה בתור כתבת תחקירים ומבזקנית בחדשות 13 ובגלי צה"ל. נשר נולדה ב-1996 בלוס אנג'לס כבת בכורה לבמאי אבי נשר ולרעייתו איריס, צלמת ואמנית. המשפחה חזרה לישראל כשהייתה בת חמש וחצי. אחיה הצעיר, ארי, נהרג בתאונת "פגע וברח" בספטמבר 2018, זמן קצר אחרי שחגג את יום הולדתו ה-17. היא למדה קולנוע בבית הספר לאמנויות תל אביב ואחריו בתלמה ילין, שם יצרה ארבעה סרטים קצרים, ביניהם "אחת, שתיים, שלוש" עם ג'וי ריגר, שלמדה איתה בתלמה ילין, והסרט "אלבי ואלמה". את סרטה הראשון ביימה כבר בגיל 12, ובגיל 15 השתתפה כבמאית בפסטיבל סרטי ילדים ונוער עם סרטה "ארץ המראות", שבו כיכבה מיכל ינאי. את שירותה הצבאי עשתה במחלקת הקריינים של גלי צה"ל. לאחר השחרור, למדה תסריטאות בסם שפיגל בירושלים וסיימה תואר ראשון בספרות והיסטוריה באוניברסיטת תל אביב. נשר החלה את דרכה ב-2007, כשהשתתפה בסרטו של אביה, "הסודות", כאחייניתה של נעמי (אניה בוקשטיין). בהמשך שיחקה בתפקידי אורח קטנים בסרטים נוספים שלו, בהם "פעם הייתי", "זוהי סדום", "פלאות", "החטאים" ועוד. משנת 2018 הייתה פרזנטורית של רשת האופנה פקטורי 54 במשך כשנתיים ובמקביל ביימה וכתבה את התסריט לסרט הקצר "ועכשיו לעצום עיניים" שבו שיחקו ענבר מרקו ונלי תגר. הסרט מציג בחורה צעירה המגיעה לתערוכת אמנות ומנסה להתגבר על תחושת הבדידות שהיא חווה במהלכה. הסרט הוצג בהקרנה חגיגית במוזיאון תל אביב לאמנות והוקרן רשמית בפסטיבל הקולנוע ירושלים ופסטיבל הסרטים הבינלאומי ברומא. בדצמבר 2020, החלה לעבוד בחדשות 13 כמבזקנית וככתבת. היא הפיקה עשרות כתבות דוקומנטריות בתקופת הקורונה בישראל ולאחריה. היא עבדה עם אביה אבי נשר כבמאית משנה בשנת 2021 בסרט "תמונת הניצחון", וביימה את סרט המייקינג אוף (מאחורי הקלעים). בספטמבר 2022 הודיעה כי היא עוזבת את תפקידה כמבזקנית, אך המשיכה לשמש ככתבת עד לפרישתה מהערוץ. בשנת 2024 ביימה את סרט הקולנוע "קרוב אליי". נשר כתבה את התסריט לסרט, שנקרא תחילה "סוף סוף" ומבוסס על סיפורה האישי. בסרט מככבות בתפקידים הראשיים ליה אללוף ודריה רוזן, ולצידן נטע גרטי, יעקב זדה-דניאל ואופק פסח. הסרט זכה בפרס בפסטיבל טרייבקה בניו יורק במסגרת קטגוריית ה-Viewpoints, המיועדת לסרטים המציגים "קולות נועזים ויוצאי דופן" בזירת הקולנוע העצמאי. עלילת הסרט מציגה את עדן ואחיה הצעיר נתי, שנהרג בתאונת דרכים, וכיצד עדן חוקרת את אהבתו של נתי לנערה בשם מאיה. היא הייתה היוצרת הצעירה ביותר שקיבלה מימון מקרן ממשלתית להפקת סרט. הסרט זכה בפרס סרט הביכורים הטוב ביותר בפסטיבל הקולנוע ירושלים, וכן ב-4 קטגוריות בפרסי אופיר לשנת 2024, וביניהם בקטגוריות ״הסרט הטוב ביותר״ ו״הבמאית הטובה ביותר״. נשר בזוגיות עם גיא קורנובסקי, בן דודה של השחקנית ליהי קורנובסקי. הם גרים בתל אביב. תום נשר, ברשת החברתית פייסבוק תום נשר, ברשת החברתית אינסטגרם תום נשר, באתר פורבס ישראל, ‏27 בפברואר 2023 תום נשר באתר ספר הקולנוע הישראלי אלעד שלו, הדור החדש - בת 18 ולפניכם: הבמאית תום נשר, ראיון באתר סרט, 20 במרץ 2015 בנימין טוביאס, אנה בורד, סיפור משפחתי, באתר "ידיעות אחרונות", 9 בספטמבר 2019 איתי יעקב, תום נשר: "תמיד הייתי מכונסת בעצמי, הדוגמנות פתחה אותי", באתר Xnet‏, 17 במאי 2020 דליה בן ארי, תום נשר: "אני מחכה ליום שבו אוכל להתראיין בלי לתת תשובות מדכאות", באתר "את", 10 בפברואר 2022 בנימין טוביאס, תום נשר: "היום אני יכולה גם לצחוק - וגם לחיות במאה אחוז את האובדן של אח שלי", באתר ynet, 11 בספטמבר 2024 שי גל, ‏"קשה למצוא ערך בחיים": תום נשר על האובדן שחוותה והפריצה הגדולה, באתר ‏מאקו‏, 13 בספטמבר 2024 בנימין טוביאס, "כשאת חווה אובדן, העולם ממשיך להתנהג כרגיל ואת רק מחפשת איך את חיה בתוכו", באתר ynet, 17 בספטמבר 2024 ערן סויסה, תום נשר מצטרפת לחדשות 13, באתר ישראל היום, 15 בדצמבר 2020 צילום: זהר שטרית סטיילינג: תומר אלמוזנינו לסולו, סרט אילם: אופנה בהצגה יומית, באתר "את", 19 בנובמבר 2020 "ועכשיו, לעצום עיניים", באתר פקטורי 54 ועכשיו לעצום עיניים באתר פסטיבל הקולנוע ירושלים ערן סויסה, פנים חדשות ויפות בחדשות 13, באתר ישראל היום, 5 בנובמבר 2020 הכל נשאר במשפחה: נטע גרטי תשחק בסרט החדש של תום נשר, באתר ישראל היום, 7 במאי 2023 אמיר בוגן, תום נשר והדראג קווין לבית משפחת לאו: פסטיבל טרייבקה מחבק את היהודים, באתר ynet, 13 ביוני 2024 גאווה ישראלית: סרטה של תום נשר זכה בפסטיבל טרייבקה בניו יורק, באתר ישראל היום, 14 ביוני 2024 אמיר בוגן, ניו יורק, תום נשר זכתה בפרס יוקרתי בפסטיבל טרייבקה, באתר ynet, 14 ביוני 2024 מגישת חדשות 13 עוזבת? קיבלה מיליון שקל ותתחיל בצילומים, באתר אייס, 3 באוגוסט 2022 גיל משעלי, ‏פסטיבל ירושלים 2024: "עיד" הזוכה הגדול, הישג לתום נשר, באתר ‏מאקו‏, 25 ביולי 2024